Galambos Zoltán (rendező)
Galambos Zoltán Budapest (1966. január 30. –) hangmérnök, gyártásvezető, rendező, színész, színigazgató. 2005-ben alapította meg magánszínházát, a  Körúti Színházat

Életpályája 
1984-től tíz éven át a Madách Színház hangmérnöke volt, 1994-ben pedig a színház Mi újság Madách? című havi lapjának főszerkesztője is.

Ezután a filmiparban dolgozott. Gyártásvezetője volt Pálfi György több filmjének is, így: a Hukklénak és a Taxidermiának, a Mindörökké gyártásában pedig mint line producer a költségvetés felelőse volt.

Az 1990-es évek vége óta részt vesz rendezvények szervezésében is.

Első színházi rendezése a 2001-ben a mezőkovácsházi székhelyű Hunyadi János Közoktatási Intézmény DUMA’Színháza által előadott Második szereposztás című musical-vígjáték volt, aminek – Turcsán Andrással – írója is egyben és aminek 2004-ben, már saját alapítású színházával volt a hivatalos ősbemutatója. 2004-ben a Musical Színház ügyvezető igazgatója. A következő évben Körúti Színház néven megalapította magánszínházát, ami korábban vándortársulatként járta az országot. Első bemutatójuk 2005 karácsonyán volt, Molnár Ferenc A doktor úr című darabjával Koltai Róberttel a főszerepben, de repertoárjukon már két korábban is játszott darab is volt.

2008 nyarán indulította el Százhalombattán, a Barátság Kulturális Központban a Kiskörúti Színiiskolát. Az iskola egy két hetes nyári táborként indult, azt követően ősszel hetente két alkalommal folytatódott. 2011-től már Budapesten, az Erzsébetligeti Színházban is működött a Körúti Színház színiiskolája. 2015-ben megszűnt a Százhalombattai Színiiskola, de a képzés Erzsébetligeten folyik tovább. A színiiskolából azóta többen is a társulathoz szerződtek.

Filmes munkák 
Számos filmben tevékenykedett, főként, mint gyártásvezető vagy producer.

1995 Céltalan célok, tévéjáték – író, rendező

 Próba szerelem, 12 részes tv-sorozat – író, rendező
Hukkle, játékfilm (rendező: Pálfi György) – gyártásvezető, az Európai Filmakadémia Fassbinder-díját nyerte
 Jött egy busz, játékfilm (rendező: Pálfi György) – gyártásvezető
Taxidermia, játékfilm (rendező: Pálfi György) – gyártásvezető
Nem vagyok a barátod, játékfilm (rendező: Pálfi György) – gyártásvezető
 Montecarlo!, játékfilm (rendező: Fischer Gábor) – gyártásvezető
 Friss levegő, játékfilm (rendező: Kocsis Ági) – gyártásvezető
Remélem legközelebb sikerül meghalnod :) (rendező: Schwechtje Mihály - gyártásvezető, producer)
 Reklámok – író, rendező (Pizza Hut, Frosta, Schlossgold, Bonbonetti)
 Videóklip – író, rendező

Színházi munkái 
A Színházi adattárban 2018. január 24-én regisztrált bemutatóinak száma szereplőként: 1, íróként: 3, rendezőként: 12.

Rendezések (felnőtt előadások)
 Neil Simon: Mezítláb a parkban (2003)
 Oli Peagen: Az ajándék Gésa (2004)
 Galambos-Meskó-Turcsán: Kell egy színház (2006)
 Molnár-Kocsán-Miklós: A vörös malom (2007)
 Ray Cooney-Michael Cooney: Minden lében három kanál (2008)
Marcel Achard: A bolond lány (2009)
 Dr. Vitéz-Vadnai-Galambos: Meseautó (2010)
 Galambos-Csepreghy: Piros bugyelláris (2011)
 Soóky Margit: Katyi (2013)
 Szigeti József: A vén bakancsos és a fia, a huszár (2013)
 Tabi László: Spanyolul tudni kell (2015)
 Colin Higgins: Harold és Maude (2015)
 Karinthy Ferenc: Gellérthegyi álmok (2016)
Molnár Ferenc: Az üvegcipő (2018)
Szilágyi László: Zsákbamacska (2018)
Gyárfás Miklós: Butaságom története (2019)
Bacsó Péter: A tanú (2021)
Neil Simon: Furcsa pár (2021)

Rendezések (gyerekdarabok)
 A kis herceg, 2006
 Emil és a detektívek, 2009
 Légy jó mindhalálig, 2010
 Óz, a csodák csodája
 Ágacska, 2012
 Csipkerózsika, 2013
 Ki lopta el az ünnepeket, 2014
 Lúdas Matyi, 2015
Shakespeare mesék sorozat:  Makrancos Kata  A vihar

Rendezvényszervezési tevékenységei 
1997-től: Fővárosi Önkormányzat március 15-i ünnepsége 
1997: X-akták filmbemutató 
1998-tól: Híd ünnep - Fővárosi Önkormányzat 
1999-től: Játsszunk Színházat - Oktatási Minisztérium 
1999: Illés György 85. Születésnapja - MMKA 
1999: Szilveszter - Fővárosi Önkormányzat 
2000: Millenniumi utcabál - ISM

Körúti filmszínház 
2017-ben a Körúti Színház saját gyártású filmeket kezdett el forgatni, melyeknek elkészítésében Galambos rendezőként tevékenykedett.

 2017 Spanyolul tudni kell
 2018 Én és a kisöcsém
 2019 A piros bugyelláris

Jegyzetek

Források 

 Szemere Katalin: Karácsony óta körúti komédiák, nol.hu - 2005. december 27.
 Ma egy éves a Körúti Színház, boon.hu - 2006. december 25.

http://korutiszinhaz.hu/index.html

További információk 
Galambos Zoltán a theater.hu-n
Galambos Zoltán a filmunio.eu-n
Galambos Zoltán a mandarchiv.hu-n
Kevevári M. Katalin: Musical Színház a Stefánián (206. old.), Kincses Kalendárium a 2005-ös esztendőre 110. évfolyam, kincses.hu - 2004. HU ISSN 0133-9613
Teaház az augusztusi holdhoz, szinhaz.hu - 2005. április 5.
Hírtükör: Százhalombattán forgat Pálfi György, hirtukor.hu - 2015. szeptember 1.

1966-ban született személyek
Élő személyek
Magyar hangmérnökök
Színigazgatók